Liste over holdeplasser på Bybanen

Bybanen i Bergen er et kollektivt skinnebundet transportmiddel i Bergen. Første byggetrinn åpnet 22. juni 2010, og består av 15 holdeplasser langs en strekning på 9,8 kilometer. Byggetrinn 2 utvidet linjen med fem holdeplasser over 3,6 kilometer, og åpnet i 21. juni 2013. Byggetrinn 3 til Bergen lufthavn, Flesland åpnet 22. april 2017.

Stasjonene og den visuelle profilen til Bybanen er designet av Cubus, Fuggi Baggi Design og Kontrapunkt. Holdeplassene på B1 og B2 ligger på gatenivå, og har billettmaskiner og dynamiske skjermer som viser når neste bybane kommer. Plattformene har trinnfri påstigning til vognene, noe som gjør det enkelt for passasjerer med rullestol eller barnevogn. Bybane-vognene anskaffet er  32 meter lange, men holdeplassene er dimensjonert for 44 meter lange vogner.

Bergen kommune har tillatt tettere utbygging rundt holdeplassene, hvor de vil at de fleste nye boligene i Bergen skal bygges. Utviklingsprosjekter for Slettebakken, Wergeland, Paradis og Lagunen har blitt annonsert av private utviklere. Mange av holdeplassene ligger hovedsakelig i boligområder, og prosjektene har møtt mye motstand fra beboere som frykter at deres nabolag vil bli radikalt endret.

I vognene blir hver holdeplass annonsert med en egen melodisnutt. På første byggetrinn fra Byparken til Nesttun er disse laget av musiker og stortingsrepresentant Snorre Valen. Melodiene er tilknyttet holdeplassene. På byggetrinn to og tre er melodiene laget av elever fra Bergen kulturskole basert på verk av ulike musikere, mellom andre Harald Sæverud, Sondre Lerche og Knutsen & Ludvigsen.

Holdeplasser

Referanser 

Bybanen i Bergen